 

# PRVENSTVO SRBIJE I PRVENSTVO VOJVODINE

# U BRZINSKOM RONJENJU I PLIVANJU PERAJIMA

**2019.**

Prvenstvo Srbije i Prvenstvo Vojvodine u brzinskom ronjenju i plivanju perajima održaće se u nedelju **01.12.2019.** godine u Novom Sadu, na zatvorenom bazenu SPENS-a, u organizaciji ronilačkog kluba “SHIP”. Organizaciji takmičenja su podršku dali Savez organizacija podvodnih aktivnosti Republike Srbije (SOPAS) Savez za podvodne aktivnosti Vojvodine (SPAV) i Grad Novi Sad (Uprava za sport i omladinu).

Prijava takmičara može se izvršiti najkasnije do 29.11.2019. godine do 21:00h na e-mail: rkshipns@gmail.com, a sve neophodne informacije se mogu dobiti na broj telefona: 069/696-587 i prethodno navedeni e-mail. Verifikacija takmičara će se vršiti na dan takmičenja od 11:15h do 11:45h, svečano otvaranje će biti u 12h nakon čega će se početi prve trke. Tokom takmičenja biće obezbeđeno osveženje (voda i sokovi) a nakon takmičenja će biti organizovana prigodna zakuska za učesnike takmičenja.

Takmičenje će se održati u olimpijskom bazenu (50x25x2m) u JP “Sportski i poslovni centar Vojvodine” (SPENS), na adresi Novi Sad, Sutjeska 2. Temperatura vode je oko 26ºC. Na prostor oko bazena se može pristupiti isključivo u papučama ili bos.

Takmičenje će se odvijati po pravilima CMAS-a a pravo učešća imaju takmičari koji ispunjavaju sledeće uslove:

* Da su stariji od 14 godina;
* Da imaju lekarsko uverenje ne starije od 6 meseci;
* Za mlađe od 18 godina, prisustvo ili potpisana saglasnost roditelja – staratelja;
* Takmičari potpisuju izjavu o odgovornosti.
* Da su članovi kluba koji je član SOPAS-a ili SPAV-a

Takmičenje će se održati u sledećim disciplinama:

1. **Brzinsko ronjenje** na 50m (muškarci i žene)
2. **Plivanje sa perajima** na 50m, 100m, 200m, 400m i štafeta 4x100m (muškarci i žene)

Najbolji takmičari će dobiti medalje za 1., 2. i 3. mesto, a najuspešniji klubovi na takmičenju će dobiti pehare za 1., 2. i 3. mesto.

Kotizacija za takmičare je **1.000,00** dinara, a za članove nacionalnog saveza SOPAS i pokrajnskog saveza SPAV kotizacija je **500,00** dinara. Kotizacija se plaća na tekući račun ronilačkog kluba “SHIP” 160-360226-75 kod Banke Intesa (do 29.11.2019. sa svrhom uplate: Kotizacija za takmičenje) ili na licu mesta na dan takmičenja.

Žalbe se predaju u pisanom obliku delegatu takmičenja, žalbu sastavlja i potpisuje vođa tima, najkasnije 30 minuta od nastanka spornog događaja odnosno najkasnije **30** minuta nakon završetka nastupa takmičara prilikom kojeg je došlo do spornog događaja. Uz žalbu se plaća taksa od **5.000,00** dinara, koja se vraća ukoliko se žalba usvoji. U protivnom sredstva ostaju domaćinu. O žalbi raspravljaju delegat takmičenja i sudisko veće na osnovu video zapisa sa borilišta.

Novi Sad,

08.11.2019.

Predsednik RK “SHIP”

 Vladimir Pejin s.r.